# data[].attributes.headline
ΠΑΡΑΛΙΑ ΚΟΥΡΟΥΤΑΣ

# data[].attributes.subject
ΠΑΡΑΛΙΑ ΚΟΥΡΟΥΤΑΣ

# data[].attributes.body
Η παραλίας Κουρούτας βρίσκεται σε απόσταση μόλις 3 χιλιομέτρων από τη δεύτερη μεγαλύτερη πόλη του Νομού Ηλείας, την Αμαλιάδα. Η παραλία Κουρούτας εκτός από την πεντακάθαρη θάλασσα η οποία κάθε χρόνο βραβεύεται με τη Μπλε Σημαία του ομώνυμου προγράμματος της Ευρωπαϊκής Ένωσης προσφέρει στον επισκέπτη πλειάδα επιλογών για τη διαμονή και τη διασκέδασή του. Τα αμέτρητα καφέ-μπαρ, κλαμπ, εστιατόρια, ψαροταβέρνες, ξενοδοχεία, ενοικιαζόμενα δωμάτια και κάμπινγκ τόσο στην παραλία Κουρούτας όσο και στο κοντινό αλιευτικό καταφύγιο Παλουκίου φροντίζουν να κάνουν την παραμονή σας στην περιοχή όσο το δυνατό πιο ξεκούραστη και απολαυστική.

Μάριος Μαχαίρας

# data[].attributes.body
Το Κατάκολο είναι μια παραλιακή κωμόπολη στη δυτική Ηλεία, στην περιοχή της αρχαίας Φείας. Είναι το σημερινό λιμάνι της πρωτεύουσας του νομού. Γραφικό με έντονο το παραδοσιακό χρώμα, συνδυάζει βουνό και θάλασσα. Αναμφισβήτητα το Κατάκολο είναι ένα μέρος που κανείς χρειάζεται αρκετό χρόνο για να εξερευνήσει τις ομορφιές του και να ανακαλύψει τη μαγεία αυτού του τόπου, δεν είναι άλλωστε τυχαίο το ότι όποιος περνάει λίγο χρόνο εδώ, φεύγωντας το μόνο που έχει στο νου του είναι η επιστροφή, δίκαια λοιπόν το Κατάκολο είναι από τους πιο δημοφιλείς καλοκαιρινούς προορισμούς.

Γιώργος Αθανασόπουλος
Σπύρος Βυθούλκας

# data[].attributes.headline
ΠΑΡΑΛΙΑ ΑΡΚΟΥΔΙ

# data[].attributes.subject
ΠΑΡΑΛΙΑ ΑΡΚΟΥΔΙ

# data[].attributes.body
Ο μικρός κόλπος του Αρκουδιού μαγεύει με τη χρυσή άμμο και τα πεντακάθαρα νερά του. Οι ψάθινες ομπρέλες και η θέα προς τα πολύχρωμα σπιτάκια του χωριού, δημιουργούν μια ατμόσφαιρα μαγευτική και δίνουν μια νησιώτικη νότα. Μπορείτε να καλύψετε τις ανάγκες σας από τα σούπερ μάρκετ που υπάρχουν μέσα στο χωριό, να γευματίσετε στις παραδοσιακές ταβέρνες και να απολαύσετε το ρόφημα σας στις γραφικές καφετέριες. Στολίδι της πλατείας ένα παραμυθένιο σπίτι, που έχει μετατραπεί σε έναν ζεστό και προσεγμένο χώρο, με σύμβολο τη γάτα.

Μάριος Μαχαίρας

# data[].attributes.headline
ΚΑΤΑΡΡΑΚΤΕΣ ΝΕΜΟΥΤΑΣ

# data[].attributes.subject
ΚΑΤΑΡΡΑΚΤΕΣ ΝΕΜΟΥΤΑΣ

# data[].attributes.body
Μόνο… νεράιδες γνωρίζουν καλά αυτόν τον τόπο! Ακόμη και οι ντόπιοι δίνουν ασαφείς πληροφορίες σε όσους αναζητήσουν την σπάνια ομορφιά που κρύβει στο πέρασμά του ο Ερύμανθος ποταμός… Κι όμως η πρόσβαση για τον εντυπωσιακότερο καταρράκτη είναι πολύ εύκολη, ακόμη και για παιδιά. Κι ας μην υπάρχουν ταμπέλες. Ο τόπος αυτός παρουσιάζει μία σπάνια και αναξιοποίητη φυσική ομορφιά που σε κάνει να απορείς πώς και δεν αναφέρεται στους κορυφαίους προορισμούς των τουριστικών οδηγών.

Άρης/Έργκιους Κανάι
Βασίλης Μπίκος

# data[].attributes.headline
ΚΑΤΑΡΡΑΚΤΕΣ ΝΕΔΑΣ

# data[].attributes.subject
ΚΑΤΑΡΡΑΚΤΕΣ ΝΕΔΑΣ

# data[].attributes.body
Η Νέδα, είναι το πιο γνωστό ποτάμι στην Ελλάδα με θηλυκό όνομα. Με μήκος 32 χιλιόμετρα, πηγάζει από το όρος Λύκαιο και φτάνει στις δυτικές ακτές της Πελοποννήσου για να εκβάλει στο Ιόνιο Πέλαγος ανάμεσα στις πόλεις της Ζαχάρως και της Κυπαρισσίας. Το ποτάμι, λοιπόν, πήρε την ονομασία του από την Νύμφη Νέδα. Η Νύμφη Νέδα ήταν νύμφη των νερών και των ποταμών και αποτελούσε μια από τις τροφούς του Δία, στις οποίες τον εμπιστεύτηκε η Ρέα για να τον αναθρέψουν και να γλιτώσει από τον Κρόνο, που ως γνωστόν έτρωγε τα παιδιά του.

Άρτεμις Γκογκάκη
Κυριακή Αποστολοπούλου

# data[].attributes.headline
ΠΑΡΑΛΙΑ ΚΥΛΛΗΝΗΣ

# data[].attributes.subject
ΠΑΡΑΛΙΑ ΚΥΛΛΗΝΗΣ

# data[].attributes.body
Είναι μία από τις ομορφότερες παραλίες της Πελοποννήσου, με τουρισμό που αποτελείται κυρίως από Ευρωπαίους (κυρίως Γερμανούς και Ιταλούς). Στους Έλληνες δεν είναι τόσο γνωστή. Πρόκειται για την Παραλία Κυλλήνης. Απέχει μόλις λίγα χιλιόμετρα από το χωριό Κάστρο και σε κάποια τμήματά της έχει πολυάριθμα πολυτελή ξενοδοχεία που φιλοξένησαν και φιλοξενούν τηλεοπτικές εκπομπές. Πρόκειται για μια απέραντη παραλία, μήκους πέντε χιλιομέτρων! Τα ρηχά νερά και η χρυσή, ψιλή άμμος την καθιστούν ιδανική για οικογένειες με παιδιά.

Μάριος Μαχαίρας

# data[].attributes.body
Ο Ερύμανθος είναι επίμηκες και με πολλές κορυφές όρος της βόρειας Πελοποννήσου, εκτεινόμενο στους νομούς Αχαΐας και Ηλείας.Το υψηλότερο σημείο του είναι η κορυφή Ωλενός (ή και Ωλονός) με υψόμετρο 2.224 μέτρα από την επιφάνεια της θάλασσας. Είναι το τέταρτο ψηλότερο βουνό της Πελοποννήσου και συμπεριλαμβάνεται στα λεγόμενα αλπικά βουνά της Ελλάδας.

Σοφία Κογκάκη
Δέσποινα Γεωργιοπούλου

# data[].attributes.headline
Τα φυσικά αξιοθέατα του νομού Ηλείας!

# data[].attributes.subject
Τα φυσικά αξιοθέατα του νομού Ηλείας!

# data[].attributes.body
Βρείτε, μάθετε και θαυμάσετε τα φυσικά αξιοθέατα του νομού Ηλείας!

# data[].attributes.headline
ΙΑΜΑΤΙΚΑ ΛΟΥΤΡΑ ΚΥΛΛΗΝΗΣ

# data[].attributes.subject
ΙΑΜΑΤΙΚΑ ΛΟΥΤΡΑ ΚΥΛΛΗΝΗΣ

# data[].attributes.body
Τα Λουτρά Κυλλήνης έχουν υψόμετρο 22 μέτρα από την επιφάνεια της θάλασσας. Η μεγαλύτερη έκταση της περιοχής καλύπτεται από πευκοδάσος το οποίο καταλήγει σε μεγάλου μήκους παραλία. Το όνομά τους το πήραν από τις ιαματικές πηγές της περιοχής γνωστές από τα Ρωμαϊκά χρόνια.

Μάριος Μαχαίρας

# data[].attributes.headline
ΤΟ ΔΑΣΟΣ ΤΗΣ ΦΟΛΟΗΣ

# data[].attributes.subject
ΤΟ ΔΑΣΟΣ ΤΗΣ ΦΟΛΟΗΣ

# data[].attributes.body
Το οροπέδιο της Φολόης βρίσκεται στις νοτιοδυτικές κάτω απολήξεις του όρους Ερυμάνθου επί των οροπεδίων Φολόης και Πηνείας. Εμπίπτει διοικητικά στους Δήμους Λασιώνος και Φολόης και στα όρια των Δήμων Λαμπείας και Ωλένης. Στο οροπέδιο απαντάται ένα από τα μεγαλύτερα δάση βελανιδιών. Καλύπτει μια έκταση 42 χιλιάδων στρεμμάτων και είναι από τα λίγα αμιγώς σπερμοφυή σε ολόκληρη την Ευρώπη.

Αλεξάνδρα Κίκου
Μαρία Γαλάνη

# data[].attributes.headline
ΠΑΡΑΛΙΑ ΓΛΥΦΑΣ

# data[].attributes.subject
ΠΑΡΑΛΙΑ ΓΛΥΦΑΣ

# data[].attributes.body
Πιο ήσυχη και λιγότερο «κοσμική» από παραλίες της ευρύτερης περιοχής αλλά εξίσου όμορφη με τις υπόλοιπες παραλίες της περιοχής, με χρυσαφένια αμμουδιά, διάφανα καθαρά νερά. Με άμμο και τεράστια σε έκταση, είναι μια τυπική παραλία της Ηλείας και βρίσκεται κοντά στο Βαρθολομιό. Επίσης, έχει και ένα πανέμορφο δάσος πίσω από την παραλία. Θεωρείται σχετικά ήσυχη παραλία, αν και υπάρχουν κατά μήκος της αρκετά μικρά ξενοδοχεία. Χαρακτηριστικό το μικρό λιμανάκι του ναυτικού ομίλου της περιοχής.

Μάριος Μαχαίρας